Dua Anime Spin-Off Detective Conan Telah Diumumkan
Dua spin-off dari siri legenda Detective Conan akan mendapat adaptasi anime, umum Shogakukan. Spinoff pertama adalah Detective Conan: Hannin no Hanzawa-san (The Culprit Hanzawa dalam bahasa Inggeris), yang merupakan manga gag yang mengikuti “penjahat” bayangan-hitam yang digunakan dalam siri utama untuk mewakili pelaku misteri. The Culprit Hanazawa memulakan debutnya pada tahun 2017 dan masih berjalan dengan lima jilid telah diterbitkan. Adaptasi kedua adalah Detective Conan: Zero no Nichijou (Zero’s Tea Time), yang mengikuti kehidupan harian ‘triple-agent’ dan lelaki berwajah-tiga, Tooru Amuro. Dia menjalani tiga kehidupan yang berbeza sebagai pegawai polis, anggota Organisasi Hitam, dan seorang pekerja kafe. Zero’s Tea Time diperkenalkan pada tahun 2018, dengan bab-bab baru hanya akan dilancarkan ketika siri utama Detective Conan berehat seketika.  Tarikh pelancaran masih belum diumumkan, begitu juga studio yang menguruskan animasinya. Dua anime baharu itu akan menyertai satu lagi spin-off bertajul Wild Police Story, yang mana adaptasi anime telah diumumkan pada Ogos yang lalu.  Detective Conan adalah salah satu siri manga dan anime yang paling lama berjalan, dengan rancangannya pertama kali dilancarkan pada Januari 1996. Pada 2021, siri ini telah menjangkau 1000 episod dan 1000 bab manga. 